Vyf van polisie vas wat glo tydens afsondering ontvoer, steel | Maroela Media
Vyf KwaZulu-Natalse polisiebeamptes is aangekeer nadat hulle glo tydens die vroeëre afsonderingstydperk 'n man ontvoer en besteel het.
Kol. Thembeka Mbele, polisiewoordvoerder, het gesê die slagoffer het op die oggend van 16 Junie in Parkstasieweg in Kenville gestap toe polisielede hom voorgekeer en deursoek het. Hulle het kontant en sigarette uit sy voertuig gevat.
"Hy is daarna ontvoer en na sy huis geneem waar die verdagtes meer sigarette en geld verwyder het. Die polisiebeamptes het hom ook na die stasie geneem, waar hy aangekla is van oortreding van die Covid-19-regulasies," het Mbele gesê.
Volgens die polisie is die saak teen die man egter nie op die rol geplaas nie en die klaer het klagte van diefstal, ontvoering en dwarsboming van die gereg by die Greenwood Park-polisiestasie aanhangig gemaak.
Mbele het gesê dit is vasgestel dat die polisiebeamptes ook nie al die bewysstukke in die register opgeteken het nie.
Vier van die verdagtes is op borgtog van R3 000 elk vrygelaat. Hulle verskyn weer in Desember in die hof.
Die vyfde verdagte bly in aanhouding tot hy weer vroeg volgende maand in die hof verskyn. Hy het 'n hangende saak met 'n soortgelyke klagte teen hom.
"Ons sal verseker dat ons alle vrot appels wat agter die polisieskild skuil uit die polisie verwyder," het lt.genl. Khombinkosi Jula, KwaZulu-Natalse polisiehoof, gesê.
Al die vrot appels verwyder. Min lede gaan oorbly om wet en orde te hanhaaf. Goeie gedagte ten minste.
klink vir my of elke provinsie en elke hofnar sy eie stel reëls het!! in KZN kry SAPD diewe R3000-00 borg elk!! in Senekal kry moord verdagtes R500-00 en R1000-00 borg elk en een verdagte was al 16 keer arresteer, maw hy is 'n gewoonte misdadiger twee wit mans wat nie regtig eens arresteer moes word nie, moet R15 000-00 elk opdok vir borg?? Injustice is a sin: "you shall not do injustice in judgment; you shall not be partial to the poor nor show a preference for the great, but judge your neighbor fairly" – Lev 19:15 AMP "But… Lees meer »
Sien is glo! Cele se trots die klomp eish… Wonder wat sê hy van sy mense mmmmmm
Die SAPD bly maar n verleentheid vir ons land… Hercules jy het nou pas onder met die 7 goed, baie maar baie ANC Kaders en hulle skoothondjies raak geslaan…
Hy praat wind.. Die sg vyfde verdagte het soortgelyke klagtes teen hom, dus daardie vrot appeltjietjie was net so weer met sy soortgelyke klagte"vrotgeit" terug op sy pos gesit dat hy verder kan aangaan met sy kwaad doenery…. Praat maak mense stil wat antwoorde wil he, maar,,, ook net vir so lank